**ΕΡΓΑΣΙΑ – ΕΠΑΓΓΕΛΜΑ**

**ΕΡΓΑΣΙΑ:** είναι η διάθεση σωματικών ή πνευματικών δυνάμεων με σκοπό την παραγωγή έργου.

**ΕΠΑΓΓΕΛΜΑ:** Κάθε εργασία που ασκείται, για μικρό ή μεγάλο χρονικό διάστημα, για βιοπορισμό.

ΜΟΡΦΕΣ ΕΡΓΑΣΙΑΣ

Α) χειρωνακτική

Β) πνευματική

Γ) μεικτή

**ΕΛΛΗΝΙΚΟ ΣΥΝΤΑΓΜΑ**

**MEPOΣ ΔEYTEPO - Aτομικά και κοινωνικά δικαιώματα**

**\*\*'Αρθρο 22: (Προστασία της εργασίας)**

1. **H εργασία αποτελεί δικαίωμα** και προστατεύεται από το Kράτος, που μεριμνά για τη δημιουργία συνθηκών απασχόλησης όλων των πολιτών και για την ηθική και υλική εξύψωση του εργαζόμενου αγροτικού και αστικού πληθυσμού.
Όλοι οι εργαζόμενοι, ανεξάρτητα από φύλο ή άλλη διάκριση, έχουν δικαίωμα ίσης αμοιβής για παρεχόμενη εργασία ίσης αξίας.

ΙΣΤΟΡΙΚΗ ΑΝΑΔΡΟΜΗ

Αρχαίες κοινωνίες: σαφής διάκριση πνευματικής και χειρωνακτικής εργασίας, ελεύθεροι – δούλοι.

Μεσαίωνας: διάκριση, επίσης, πνευματικής – χειρωνακτικής εργασίας, φεουδάρχες – δουλοπάροικοι

Βιομηχανική εποχή: νέα διάκριση σε εργοδότες – εργαζομένους

**ΕΡΓΑΣΙΑ**

ΘΕΤΙΚΕΣ ΠΛΕΥΡΕΣ

**ΠΡΟΣΦΟΡΑ:**

* Βιοποριστικοί λόγοι: ο εργαζόμενος εξασφαλίζει τα υλικά αγαθά, τα οποία είναι αναγκαία για την επιβίωσή του.
* Κοινωνική προσφορά: άτομα πρόθυμα για εργασία συμβάλλουν στην οικονομική, κοινωνική πρόοδο.
* Διαμόρφωση ορθών διαπροσωπικών σχέσεων: γνωρίζει το άτομο βαθύτερα τον εαυτό του (αυτογνωσία), γεγονός που συντελεί και στην καλύτερη συνεργασία.
* Καλλιέργεια του πνεύματος, συνεχής μόρφωση
* Χαρά της δημιουργίας: εσωτερική ικανοποίηση και πληρότητα νιώθει ο άνθρωπος για την προσφορά του στο κοινωνικό σύνολο.
* Κοινωνική αναγνώριση: ωθεί το άτομο να εργαστεί πρόθυμα και αποτελεσματικά.
* Ολοκλήρωση προσωπικότητας.
* Εξειδίκευση: απόκτηση γνώσεων και εμπειρίας σε ορισμένο κλάδο επιστήμης, τέχνης, επαγγέλματος

ΑΡΝΗΤΙΚΕΣ ΠΛΕΥΡΕΣ

* Μηχανοποίηση της εργασίας: κάποτε το εργαλείο ήταν προέκταση του ανθρώπου, σήμερα ο άνθρωπος έγινε προέκταση της μηχανής.
* Εξειδίκευση: Η αρνητική της όψη σχετίζεται με το περιορισμένο οπτικό πεδίο του εργαζομένου. Προέκυψε από των όγκο των πληροφοριών και την πρόοδο των επιστημών.
* Πλήξη, ανία: χάθηκε η χαρά της δημιουργίας.
* Μείωση του ελεύθερου χρόνου.
* Άγχος, νευρικότητα, διάφορες δυσάρεστες ψυχικές καταστάσεις ως αποτέλεσμα των παραπάνω.
* Ανεργία: αναγκάζει πολλές φορές τους ανθρώπους να ασχολούνται με επαγγέλματα, που δεν τους εκφράζουν. Η εργασία γίνεται καταναγκαστικό έργο.
* Χώροι εργασίας: πολλές φορές ακατάλληλοι, δεν βοηθούν το άτομο να αποδίδει στην εργασία του.
* Γραφειοκρατία: ο άνθρωπος έγινε μία μικρή μονάδα στην μηχανή της παραγωγής. Δεν παίρνει πρωτοβουλίες, δεν υπάρχει η αίσθηση της ολοκληρωμένης δημιουργίας.

###### **ΝΕΟΙ ΚΑΙ ΕΡΓΑΣΙΑ**

Οι νέοι προτιμούν τις πνευματικές εργασίες και όχι τις χειρωνακτικές. Λόγοι:

* ρατσιστική αντιμετώπιση των χειρωνακτικών εργασιών. Θεωρούνται κατώτερα επαγγέλματα.
* Οικογένεια: οι γονείς προτρέπουν τα παιδιά τους σε συγκεκριμένες εργασίες. Πολλές φορές προβάλλουν τις προσωπικές τους επιθυμίες.
* Εκπαίδευση: έλλειψη σωστού επαγγελματικού προσανατολισμού.
* Μ.Μ.Ε.: προβάλλουν περισσότερο πνευματικές επαγγέλματα.
* Συνθήκες εργασίας είναι ακατάλληλες τις περισσότερες φορές στα χειρωνακτικά επαγγέλματα, αμοιβές χαμηλές, δεν εξασφαλίζεται η κοινωνική καταξίωση.
* Η ανάπτυξη της τεχνολογίας, ο εκμηχανισμός περιόρισαν τις χειρωνακτικές εργασίες.
* Τεχνικές σχολές: αρκετές φορές δεν λειτουργούν ουσιαστικά.
* Έλλειψη αυτογνωσίας.

**ΣΥΝΕΠΕΙΕΣ**

* ανεργία: περισσότεροι πτυχιούχοι απ’ όσους μπορεί να δεχτεί η αγορά εργασίας
* απογοήτευση λόγω της ανεργίας, η οποία οδηγεί στην αύξηση της εγκληματικότητας, στα ναρκωτικά.
* Έλλειψη εργατικών χεριών σε ορισμένους κλάδους χειρωνακτικών εργασιών
* Χάνονται παραδοσιακά επαγγέλματα.

 **ΕΠΑΓΓΕΛΜΑ**

Επάγγελμα: η λέξη προέρχεται από το ρήμα επαγγέλλομαι, που σημαίνει υπόσχομαι, είναι δηλαδή μία μορφή υπόσχεσης, δέσμευσης του ανθρώπου απέναντι στην κοινωνία.

**ΣΗΜΑΣΙΑ ΣΩΣΤΗΣ ΕΚΛΟΓΗΣ ΕΠΑΓΓΈΛΜΑΤΟΣ**

* Ο νέος αξιοποιεί σωστά τις έμφυτες κλίσεις του, δεξιότητες, ικανότητες.
* Αύξηση της παραγωγικότητάς της εργασίας του, γεγονός που συντελεί και στην κοινωνική πρόοδο.
* Θα δικαιώσει τις προσπάθειες και τους μόχθους του.
* Θα εξασφαλίσει κοινωνική αναγνώριση και στην εξασφάλιση των υλικών αγαθών.
* Θα επηρεάσει τον χαρακτήρα και την προσωπικότητά του.

**ΣΤΟΙΧΕΙΑ ΕΚΛΟΓΗΣ ΕΠΑΓΓΕΛΜΑΤΟΣ**

* Υλικές αξίες: σταθερό και ικανοποιητικό εισόδημα, το οποίο διασφαλίζει οικονομική ανεξαρτησία και άνετη διαβίωση. Προοπτικές εξέλιξης.
* Αυτονομία – ανεξαρτησία: επάγγελμα που εξασφαλίζει ευκαιρίες ανάληψης πρωτοβουλιών.
* Κοινωνική προσφορά στους συνανθρώπους.
* Κοινωνική καταξίωση: αναγνώριση στο στενό κύκλο εργασίας και στην ευρύτερη κοινότητα.
* Δημιουργικότητα (κυρίως στα καλλιτεχνικά επαγγέλματα): δίνει τη δυνατότητα να εκφράζει το άτομο με δημιουργικό τρόπο τις ιδέες του.
* Κοινωνικότητα: δυνατότητα συνεργασίας με πολύ κόσμο.
* Άσκηση επιρροής: ασκεί εξουσία, παίρνει αποφάσεις.
* Εναλλαγή παραστάσεων: συνδέεται με επαγγέλματα, που έχουν συχνές μετακινήσεις, ταξίδια κτλ.
* Ελεύθερος χρόνος.

Επιλέγω επάγγελμα σημαίνει επιλέγω τρόπο ζωής. Επιλέγω τις μεθόδους που θα με βοηθήσουν να αξιοποιήσω το δημιουργικό μου δυναμικό, μεταστοιχειώνοντάς το σε προσωπική ευημερία και πολύτιμη κοινωνική προσφορά.

**ΠΑΡΑΓΟΝΤΕΣ ΕΚΛΟΓΗΣ**

* Οικογένεια
* Σχολείο
* Άμεσο και έμμεσο κοινωνικό περιβάλλον
* Μ.Μ.Ε. με τα πρότυπα που προβάλλουν
* Αυτογνωσία

**ΑΝΕΡΓΙΑ**

Ανεργία: ονομάζεται το σύνθετο κοινωνικό φαινόμενο κατά το οποίο υπάρχει ανισορροπία στην προσφορά και ζήτηση εργασίας.

Συγκεκριμένα τα εργατικά χέρια πλεονάζουν σε σχέση με τις προσφερόμενες μορφές εργασίας.

Αεργία: η εκούσια αποχή από την εργασία.

**ΑΙΤΙΑ ΦΑΙΝΟΜΕΝΟΥ**

* Αστικοποίηση: μετάβαση πληθυσμιακών μαζών από την επαρχία στα μεγάλα αστικά κέντρα, που έχει ως συνέπεια την αδυναμία απορρόφησης του εργατικού δυναμικού.
* Η υποκατάσταση και αντικατάσταση του εργατικού δυναμικού από την μηχανή.
* Η παγκόσμια ενεργειακή και οικονομική κρίση οδήγησαν στην πτώση των βιομηχανικών επενδύσεων.
* Ελλιπής ή και ανύπαρκτος επαγγελματικός προσανατολισμός οδηγεί τους νέους σε κορεσμένα επαγγέλματα.
* Έλλειψη αξιοκρατίας. Φαινόμενα νεποτισμού (= η εύνοια δημοσίων λειτουργών σε συγγενικά ή φιλικά πρόσωπα, που εκδηλώνεται με παραχωρήσεις θέσεων, λατιν. Nepos=εγγονός)
* Φαινόμενο πολυθεσίας
* Μεγάλο όριο συνταξιοδότησης. Δεν ελευθερώνονται οι θέσεις εργασίας.
* Η κερδοσκοπική τάση των εργοδοτών οδηγεί στη μείωση του εργατικού δυναμικού προκειμένου να μεγιστοποιήσουν τα κέρδη.
* Η υπερβολική εξειδίκευση οδηγεί στην ανεργία.
* Η έλλειψη οικονομικών κινήτρων από την πλευρά της πολιτείας με σκοπό την δημιουργία νέων θέσεων. Σήμερα παρατηρούνται αρκετά βήματα προς αυτή την κατεύθυνση.
* Η ωραιοποίηση και εξιδανίκευση ορισμένων επαγγελμάτων με αποτέλεσμα την υπερσυσσώρευση των νέων σ’ αυτά.
* Η εισροή ξένου –φθηνού– εργατικού δυναμικού.

**ΣΥΝΕΠΕΙΕΣ ΦΑΙΝΟΜΕΝΟΥ ΑΝΕΡΓΙΑΣ**

* Οικονομική εξαθλίωση: αδυνατούν οι άνεργοι να καλύψουν τις βασικές βιοτικές τους ανάγκες. Πρόσθετο αρνητικό στοιχείο ο καταναλωτικός χαρακτήρας της σύγχρονης κοινωνίας.
* Δυσχεραίνονται οι διαπροσωπικές σχέσεις. Καλλιεργείται το αίσθημα της μειονεξίας και κατωτερότητας του ανέργου σε σχέση με τον εργαζόμενο.
* Έξαρση αντικοινωνικών φαινομένων: βία, εγκληματικότητα, ναρκωτικά, αυτοκτονίες.
* Οικονομική επιβάρυνση της πολιτείας: διαθέτει τεράστια ποσά (επιδόματα) για να συνδράμει ανέργους, ενώ θα μπορούσε να χρησιμοποιήσει τα ίδια χρήματα στην δημιουργία νέων θέσεων εργασίας.
* Κλονίζεται η εμπιστοσύνη στην πολιτεία, διότι αυτή αδυνατεί να επιλύσει το πρόβλημα.

**ΤΡΟΠΟΙ ΑΝΤΙΜΕΤΩΠΙΣΗΣ**

* Αποκέντρωση και περιφερειακή ανάπτυξη θα συμβάλλει στην αντιμετώπιση του φαινομένου της αστυφιλίας (=τάση μετακίνησης στα αστικά κέντρα) και το προβλήματος της ανεργίας.
* Ορθός επαγγελματικός προσανατολισμός. Στροφή στα χειρωνακτικά επαγγέλματα
* Προγράμματα πολιτείας για την απορρόφηση του εργατικού δυναμικού (π.χ. προγράμματα ΟΑΕΔ που αρχίζουν να εφαρμόζονται)
* Αξιοκρατία
* Αντιμετώπιση φαινομένου πολυθεσίας και υψηλού ορίου συνταξιοδότησης

**ΕΞΕΙΔΙΚΕΥΣΗ**

**Εξειδίκευση**: η συστηματική ενασχόληση του ατόμου σ’ ένα συγκεκριμένο τομέα της επιστημονικής έρευνας.

 Στην εποχή της Αναγέννησης κυριαρχούσε ο homo uninervalis. Κυριαρχούσε ο τύπος του καθολικού ανθρώπου, που ήταν γνώστης πολλών επιστημονικών κλάδων. Με την βιομηχανική επανάσταση του 19ου αιώνα και τους ταχύτατους ρυθμούς ανάπτυξης, η εξειδίκευση κρίθηκε απαραίτητη.

**ΛΟΓΟΙ ΕΠΙΚΡΑΤΗΣΗΣ ΕΞΕΙΔΙΚΕΥΣΗΣ**

* Η διεύρυνση των επιστημών, το πλήθος των γνώσεων έκαναν αδύνατη πλέον την ύπαρξη του καθολικού ανθρώπου.
* Η υπερκαταναλωτική κοινωνία απαιτεί την συνεχή βελτίωση των παραγόμενων προϊόντων, γεγονός που επιτυγχάνεται με την εξειδίκευση.
* Ο σκληρός οικονομικός και επιστημονικός ανταγωνισμός οδηγεί σε μια διαρκή προσπάθεια εύρεσης νέων μεθόδων στους διάφορους επιστημονικούς κλάδους.

**ΠΡΟΣΦΟΡΑ ΕΞΕΙΔΙΚΕΥΣΗΣ**

* προωθεί την επιστημονική μέθοδο. Ο ειδικός ασχολείται με έναν τομέα της επιστήμης του και έτσι εμβαθύνει όσο μπορεί.
* Προάγεται το βιοτικό επίπεδο. Αύξηση εξειδίκευσης και διάφορες ανακαλύψεις γίνονται σε διάφορους τομείς.
* Ο χρόνος παραγωγής των αγαθών μειώνεται.

**ΑΡΝΗΤΙΚΕΣ ΔΙΑΣΤΑΣΕΙΣ**

* Η εργασία αντιμετωπίζεται χρησιμοθηρικά, διότι το άτομο ενδιαφέρεται μόνο για τον εξειδικευμένο τομέα του, την αύξηση της παραγωγής. χάνει η εργασία την κοινωνική της διάσταση.
* Χάνεται η χαρά της δημιουργίας, ψυχολογικά προβλήματα αντιμετωπίζει ο άνθρωπος από την ανία, πλήξη, μοναξιά, ανυπαρξία επικοινωνίας. Αλλοτρίωση σε σχέση με τους άλλους και τον ίδιο τον εαυτό του.
* Αποστασιοποίηση και αδιαφορία του ατόμου για τα κοινά. Χάνεται η κοινωνική συνείδηση του ατόμου. Ενδιαφέρον μόνο για τον τομέα εξειδίκευσης.
* Συναισθηματική συρρίκνωση. Αδιαφορία ανθρώπου για τον συνάνθρωπό του.
* Αύξηση της ανεργίας.
* Παύει ο άνθρωπος να ολοκληρώνεται μέσα από την εργασία του.

**ΤΡΟΠΟΙ ΑΝΤΙΜΕΤΩΠΙΣΗΣ**

* Ανθρωπιστική παιδεία: προσπάθεια δημιουργίας ενός ολοκληρωμένου ανθρώπου, πριν αυτός μπει στην διαδικασία της εξειδίκεύσης. Άτομο ολοκληρωμένο ψυχικά, κοινωνικά, ηθικά.
* Ορθός επαγγελματικός προσανατολισμός, ώστε να αποφεύγει το άτομο επαγγέλματα που δεν ανταποκρίνονται στις κλίσεις και στις ικανότητές του. Μ’αυτόν τον τρόπο θα αποφευχθεί ως ένα βαθμό η αλλοτρίωση της εξειδίκευσης.
* Εξανθρωπισμός της εργασίας: να μην αντιμετωπίζεται μόνο χρησιμοθηρικά, να βρει ο άνθρωπος την πραγματική της αξία.
* Αξιοποίηση δημιουργική του ελεύθερου χρόνου. Εξωεπαγγελματικά ενδιαφέρονται: άσκηση του πνεύματος, αισθητική άσκηση.
* Ενδιαφέρον για τα κοινά.